cyanic-selkie/wikianc huggingface dataset:
หมู่พระที่นั่งจักรีมหาปราสาท
พระที่นั่งบรมราชสถิตยมโหฬาร
พระที่นั่งบรมราชสถิตยมโหฬารองค์เดิมอยู่ในสภาพทรุดโทรมจนเกินกว่าจะบูรณะได้ พระบาทสมเด็จพระเจ้าอยู่หัวภูมิพลอดุลเดชจึงโปรดเกล้าฯ ให้รื้อพระที่นั่งองค์เก่าลงและสร้างพระที่นั่งองค์ใหม่ขึ้นแทน เพื่อใช้เป็นสถานที่จัดงานพระราชทานเลี้ยงต้อนรับแขกเมือง
พระที่นั่งเทวารัณยสถาน
พระที่นั่งเทวารัณยสถาน เป็นพระที่นั่งทรงปราสาทมีลักษณะคล้ายพระที่นั่งอาภรณ์ภิโมกข์ปราสาท สร้างขึ้นบนพระที่นั่งบรมราชสถิตยมโหฬาร ตั้งอยู่ติดต่อกับท้องพระโรงใหญ่อันเป็นที่จัดเลี้ยง นามพระที่นั่ง "เทวารัณยสถาน" หมายถึง สถานอันเป็นสวนป่าของเทวดา เป็นนามอนุสรณ์ถึง "สวนสวรรค์" ซึ่งเป็นสวนยกพื้นในหมู่พระที่นั่งจักรีมหาปราสาท ซึ่งสวนดังกล่าวทรุดโทรมและถูกรื้อลงตั้งแต่แรกรื้อพระที่นั่งบรมราชสถิตยมโหฬารองค์เดิม
เหตุผลที่ทำให้มีการรื้อพระที่นั่งลง
พระที่นั่งเหล่านี้ได้ถูกรื้อลงแล้วเนื่องจากมีความชำรุดความทรุดโทรม พบว่าเสาของพระที่นั่งแตกและโป่งออกทางด้านข้าง ปูนก่ออิฐหมดความแข็งแรงเพราะว่าน้ำหนักขององค์พระที่นั่งมีมาก เสาแข็งแรงเพียงพอที่จะรับน้ำหนักส่วนบนได้ และพื้นชั้นบนทรุด ผนังแตกร้าว และอาจจะพังลงมาได้โดยง่าย  อนึ่งเมื่อสมัยอดีตบรรดาพระที่นั่งและตำหนักต่าง ๆ ในเขตพระราชฐานชั้นใน สร้างขึ้นอย่างแออัดเพื่อให้เพียงพอกับพระบรมวงศานุวงศ์ฝ่ายใน และข้าบาทบริจาในองค์สมเด็จมหากษัตริยาธิราชเจ้า ในสมัยก่อนซึ่งมีอยู่มาก แต่เมื่อมาถึงในปัจจุบันหมดความจำเป็นที่จะต้องมีที่ประทับสำหรับฝ่ายในมาก เช่นในสมัยก่อนแล้ว ประกอบกับทั้ง พระที่นั่งหรือตำหนัก และอาคาร ต่าง ๆ  ในเขตพระราชฐานชั้นในก็ชำรุดทรุดโทรมลงมาก บางอาคารก็ใกล้จะพังลงมา ถ้าจะซ่อมให้คงดีตามสภาพเดิมก็ย่อมเป็นการสิ้นเปลืองและไม่เกิดประโยชน์อัน ใด สำนักพระราชวังจึงนำความกราบบังคมทูลพระกรุณาขอพระราชทานพระบรมราชานุญาต รื้อ เมื่อได้รับพระราชทานพระบรมราชานุญาตแล้วจึงดำเนินการรื้อลงในเดือน สิงหาคม พ.ศ. 2501
เนเฟลตาลี ดี. วีวี่
'''เนเฟลตาลี ดี. วีวี่''' ตัวละครจากการ์ตูนเรื่องวันพีซ
ประวัติตามท้องเรื่อง
วีวี่จังเนเฟลตาลี ดี. วีวี่ เป็นเจ้าหญิงแห่งอาณาจักรอลาบาสตา ตอนอายุ 14 เธอกับอีการัมและกาลูออกเดินทางจากอาณาจักร โดยแฝงตัวเป็นฟอนเทียร์ เอเย่นต์ขององค์กรบารอคเวิร์ค เพื่อสืบหาตัวจริงของหัวหน้าองค์กรลับที่ทำให้อาณาจักรเกิดความแห้งแล้ง จนกระทั่งได้รู้ตัวจริงของหัวหน้าองค์กรคือ "ครอคโคไดล์" โดยวีวี่ใช้โค้ดเนมว่า "มิสเวนส์เดย์" ส่วนอีการัมใช้โค้ดเนมว่า "มิสเตอร์เอท" ซึ่งทั้งสองได้ทำหน้าที่เป็นนักล่าค่าหัวร่วมกับมิสเตอร์ไนน์ มิสมันเดย์ และเหล่ามิลเลี่ยนอีก 100 คนเกาะวิสกี้พีค ในช่วงแรกได้ปรากฏตัวเป็นศัตรูของลูฟี่ จนกระทั่งมิสเตอร์ไฟว์และมิสวาเลนไทน์ได้ตามมาฆ่าตามคำสั่งของบอส วีวี่จึงร่วมมือกับลูฟี่ในการหยุดยั้งแผนการของครอคโคไดล์
ระหว่างทางเธอและพรรคพวกของลูฟี่ได้พบกับศัตรูที่คอยขัดขวางไม่ว่าจะเป็นมิสเตอร์ทรีกับมิสโกลเด้นวีคทีลิตเติ้ล การ์เดน จนต้องถูกขังอยู่ในกับดักเทียน แต่สุดท้ายก็รอดมาได้จากการรวมพลังกับนามิในการสู้กับมิสวาเลนไทน์ หรือตอนที่นามิล้มป่วยจนต้องไปพักรักษาตัวที่อาณาจักรดรัม ในขณะนั้นเองกษัตริย์วาโปลแห่งอาณาจักรดรัมได้กลับมาวางแผนร้ายต่ออาณาจักรของตนเอง เธอก็คอยช่วยรักษาอาการบาดเจ็บของดาลตัน หรือตอนที่กำลังมุ่งหน้าไปยังอลาบาสตาเธอได้พบกับมิสเตอร์ทู บอนเคร พวกลูฟี่ได้ทำสัญลักษณ์เป็นเครื่องหมายกากบาทที่แขนเพื่อบ่งบอกถึงความเป็นเพื่อน
ในที่สุดพวกลูฟี่สามารถเอาชนะครอคโคไดล์ได้ ลูฟี่จึงชวนวีวี่มาผจญภัยด้วยกัน แต่วีวี่ปฏิเสธเพราะเธอรักอาณาจักรนี้และต้องการฟื้นฟูอาณาจักรร่วมกับประชาชน
ท่าไม้ตาย
Personnages de la saga Baroque Works Nefertari Vivi Nefertari Vivi
ดูเดิลบัก (ภาพยนตร์)
ดูเดิลบัก (Doodlebug) เป็นภาพยนตร์สั้นระทึกขวัญจิตวิทยาที่ออกฉายในปี ค.ศ. 1997 ที่เขียนบทและกำกับโดย คริสโตเฟอร์ โนแลน ภาพยนตร์สั้นเรื่องนี้จะติดตามเรื่องราวของชายคนหนึ่งที่พยายามฆ่าสิ่งมีชีวิตที่เหมือนแมลงในอพาร์ตเมนต์ของเขา โนแลนสร้างสรรค์ภาพยนตร์เรื่องนี้ในช่วงที่เขาอยู่มหาวิทยาลัยของเขาโดยใช้ฟิล์ม 16 มม ภาพยนตร์สั้นได้รับคำชื่นชมเชิงบวกอีกด้วย
ดิเอกซ์แฟกเตอร์
ดิเอกซ์แฟกเตอร์ (The X Factor) เป็นรายการเรียลลิตี้โชว์ทางโทรทัศน์ในอังกฤษ ในรูปแบบการประกวดร้องเพลง เพื่อตามหาผู้มีความสามารถทางด้านเสียงด้นตรี สร้างโดยไซมอน โคเวลล์
ในส่วนของประเทศไทยทาง เวิร์คพอยท์ ได้ซื้อลิขสิทธิ์มาผลิตในรูปแบบของตนเองโดยใช้ชื่อว่า ดิเอ็กซ์แฟกเตอร์ ไทยแลนด์ (The X Factor Thailand) โดยซีซั่น 1 จะเริ่มออกอากาศใน พ.ศ. 2560
ส.ค.ส. สวีทตี้
'''ส.ค.ส. สวีทตี้''' คือ ภาพยนตร์ไทยที่ออกฉายเมื่อวันที่ 29 ธันวาคม พ.ศ. 2554 กำกับโดย ฤกษ์ชัย พวงเพ็ชร์ นำแสดงโดย วรเวช ดานุวงศ์, คีรติ มหาพฤกษ์พงศ์, อารักษ์ อมรศุภศิริ, อังศุมาลิน สิรภัทรศักดิ์เมธา, โก๊ะตี๋ อารามบอย, อภิญญา สกุลเจริญสุข, ธนกฤต พานิชวิทย์, โทนี่ รากแก่น, รมิตา มหาพฤกษ์พงศ์, กวี ตันจรารักษ์ และ ณัฐฐาวีรนุช ทองมี ภาพยนตร์ทำรายได้ 83 ล้านบาท
เนื้อเรื่องย่อ
เรื่องราววุ่นๆของ ตั๊ด (วรเวช ดานุวงศ์) ชายหนุ่มบ้ากีฬาฟุตบอล ผู้มีชีวิตเป็นวงกลม ใช้ชีวิตซ้ำซากจำเจ ทำให้แฟนสาว มาแต (อังศุมาลิน สิรภัทรศักดิ์เมธา) ที่คบกันมานานเริ่มเบื่อจนต้องบอกเลิกกันไป แต่ก็ไม่รู้ทำไมเพื่อนสาวของแฟนเก่า ง้อ (คีรติ มหาพฤกษ์พงศ์) ผู้หญิงที่ยอมทำทุกอย่างเพื่อคนที่ตัวเองรัก จนลืมนึกถึงเรื่องตัวเอง ที่แอบหลงรักตั๊ดมานานจนสารภาพรัก เจ้าตัวก็ตอบรับในทันที แต่เรื่องราวยังไม่จบ เมื่อง้อถูกมองว่าแย่งแฟนเพื่อน เป็นได้แค่เงาของมาแต ส่วนมาแต สาวลูกคุณหนู ออกตัวแรง พกความมั่นใจมาอย่างเต็มพิกัด ที่เพิ่งจะบอกเลิกกับแฟนหนุ่มมามาดๆ พอเจอหนุ่มที่คิดว่าใช่ที่สุดในชีวิต ก็ไม่รีรอเดินหน้าจีบอย่างเต็มที่ แต่ทางด้านชายหนุ่ม แทน (อารักษ์ อมรศุภศิริ) ผู้ที่พยายามทำให้ตัวเองดูเท่ เพื่อจะได้มีคนมารัก แต่พอถึงเวลาจริงๆ กลับไม่แน่ใจ กลัวความรักที่เกิดขึ้น หลังอาน (โก๊ะตี๋ อารามบอย) ผู้ที่ให้ความรักกับผู้หญิงแค่ 2 คนบนโลกเท่านั้น คนแรกเป็นผู้หญิงที่หลังอานเลือกไม่ได้นั่นก็คือคุณแม่ ส่วนอีกคนหลังอานขอเป็นคนเลือกเอง จนได้พบกับ ฟ้า (อภิญญา สกุลเจริญสุข) ผู้หญิงที่ไม่ใส่ใจเรื่องรูปร่างหน้าตา แต่ขอเพียงใครสักคนที่รักตัวเองจริงก็พอ แต่ความรักของหลังอานอาจไม่ราบรื่น เพราะ คุณแม่กับแฟนสาวเข้ากันไม่ได้ กลุ่มเพื่อนซี้ที่ไม่รู้ว่าตัวเองรักใครกันแน่ เมื่อ 2 หนุ่ม อุ่น (โทนี่ รากแก่น) และเจ็ท (ธนกฤต พานิชวิทย์) ต้องมารับหน้าที่ปรึกษาหัวใจกับ เง็ก (รมิตา มหาพฤกษ์พงศ์) สาวปากแข็งทีไม่ยอมรับหัวใจ ตัวเอง ด้วยความที่ทั้ง 3 สนิทกันมากเลยจนมองข้ามความรักไป ฟิน (กวี ตันจรารักษ์) หนุ่มที่จริงจังกับการใช้ชีวิตทุกเรื่อง ต้องมาติดแง็กรักษาตัวอยู่โรงพยาบาลด้วยโรคหัวใจ กับคุณหมอสาวสุดเปรี้ยว ที่นิสัยต่างกันคนละขั้วอย่าง ดี้ (ณัฐฐาวีรนุช ทองมี) ที่ทำให้เป็นจุดเริ่มต้นของความรัก
ซัวเจ๋ง
ซัวหงอเจ๋ง หรือสำเนียงกลางว่า ชา อู้จิ้ง หรือ ซัวเจ๋ง (沙僧) เป็นตัวละครในเรื่อง ไซอิ๋ว เดิมเป็นเทวดาบนสวรรค์ แต่ทำความผิดจึงถูกสาปให้ทรมานทุกวันโดยให้มีด 7 ด้ามตามแทงหัวใจ อยู่มาวันหนึ่งคิดการใหญ่จึงหนีดำลงไปใต้บาดาล และกลายเป็นพรายน้ำชอบจับผู้คนกินเป็นอาหาร ต่อมาได้พบพระถังซัมจั๋ง ได้รับฟังพระธรรมเทศนาจึงกลับตัวเป็นคนดี ออกติดตามไปอัญเชิญพระไตรปิฎกด้วย โดยมากจะรับหน้าที่แบกสัมภาระ มีอาวุธคือ พลั่วพระธรรม เป็นท่อนยาวด้านหนึ่งคล้ายเสี้ยวพระจันทร์ อีกด้านหนึ่งเป็นเหล็กสี่เหลี่ยมคล้ายจอบ หรือพลั่ว ภายหลังเสร็จสิ้นภารกิจไปอัญเชิญพระไตรปิฏกแล้ว จึงพ้นโทษกลับไปเป็นเทวดาบนสวรรค์ตามเดิม
เซนซุนเตเปเก
เซนซุนเตเปเก (Sensuntepeque) เป็นเทศบาลในจังหวัดกาบัญญัสของประเทศเอลซัลวาดอร์ ตั้งอยู่ตอนกลางค่อนไปทางเหนือของประเทศ เคยเป็นศูนย์กลางของเขตปลูกต้นคราม
ขุนปราบดาบข้ามภพ
ขุนปราบดาบข้ามภพ เป็นละครโทรทัศน์แนว แฟนตาซี-แอ็คชั่น-โรแมนติก-ดราม่า-คอมเมดี้ ผลิตโดยบริษัท เดอะ วัน เอ็นเตอร์ไพรส์ จำกัด สร้างจากเค้าโครงเรื่องโดย พงษ์ศักดิ์ ฉิมเจริญ, อภิศรา วงศร, ณัฐพันธ์ ศิริธนากิจ, เชษฐ์ สงวนนาม, กรณิภา ดวงมุสิทธิ์, พิมสิรินทร์ พงษ์วานิชสุข, มนต์เทพ หงษ์แก้ว, ฐานิตา วัชวงค์ และเป็นละครโทรทัศน์ลำดับแรกในจักรวาลฮีโร่ช่องวัน ออกอากาศครั้งแรกในปี พ.ศ. 2561 ทางช่องวัน ขุนปราบดาบข้ามภพออกอากาศทุกวันจันทร์-พฤหัสบดี โดยในก่อนหน้านี้ทางช่องได้กำหนดวันออกอากาศไว้ในวันที่ 22 พฤศจิกายน พ.ศ. 2561 จนถึงใกล้วันออกอากาศก็ได้ย้ายวันออกอากาศวันแรกเป็นวันที่ 27 พฤศจิกายน พ.ศ. 2561 – 11 มีนาคม พ.ศ. 2562 ต่อจากละคร สุภาพบุรุษมงกุฎเพชร (วันที่ 24 ธันวาคม พ.ศ. 2561 - 3 มกราคม พ.ศ. 2562 งดออกอากาศ) (เฉพาะวันจันทร์ที่ 21 มกราคม พ.ศ. 2562 - วันพฤหัสบดีที่ 14 กุมภาพันธ์ พ.ศ. 2562 ละครมาเร็วขึ้นพบกันในเวลา 18.45 น.) นำแสดงโดย กรณ์ ศิริสรณ์, ภาลฎา ฐิตะวชิระ
เบร์รีซ์โคโบ
เบร์รีซ์โคโบ เป็นวงดนตรีป๊อปสัญชาติญี่ปุ่นประกอบด้วยสมาชิกเจ็ดคนซึ่งเป็นหญิงทั้งสิ้น โดยเป็นส่วนหนึ่งของกลุ่มเฮลโล! พรอเจกต์ (Hello! Project) มีสึงกุ (Tsunku) เป็นผู้อำนวยการและประพันธ์เพลงของวง
วงนี้ตั้งขึ้นในปี 2547 โดยออกผลงานแรกเป็นซิงเกิลเมื่อเดือนมีนาคม ปีนั้น ครั้นปี 2550 ได้แสดงดนตรีที่ไซตะมะซูเปอร์อารีนา สร้างสถิติเป็นบุคคลผู้เยาว์ที่สุดที่แสดงเดี่ยว ณ เวทีนั้น ต่อมาในปี 2551 จึงได้รับรางวัลชาวเอเชียผู้มาใหม่ยอดเยี่ยม (Best Asian Newcomer Award) ในเทศกาลเพลงเอเชีย (Asia Song Festival) กับรางวัลเคบิลมิวสิก (Cable Music Award) ในการประกาศผลรางวัลเคบิลญี่ปุ่นครั้งที่ 41 (41st Japan Cable Awards)
ตั้งแต่เดือนกุมภาพันธ์ 2555 สืบมา วงนี้ได้ออกผลงานเป็นซิงเกิลยี่สิบแปดชุด สตูดิโออัลบั้มสองชุด และอัลบั้มรวมเพลงสองชุด ซีดีและดีวีดีของวงนี้ทำยอดขายรวมกันเฉพาะในประเทศญี่ปุ่นได้มากกว่าหนึ่งล้านชุด
อัลบั้ม
1. โชเบร์รีซ์ที่ 1 (1st Chō Berryz)
2. ได 2 เซโชกิ (Dai 2 Seichōki)
3. 3 นะสึนะสึมินิเบร์รีซ์ (3 Natsu Natsu Mini Berryz)
4. ไอโนะนันชะระชิซูที่ 4 (4th Ai no Nanchara Shisū)
5. 5 (ไฟฟ์) (5 (Five))
6. เบร์รีซ์โคโบสเปเชียลเบสต์ฉบับที่ 1 (Berryz Kobo Special Best Vol. 1)
8. 7 เบร์รีซ์ไทมส์ (7 Berryz Times)
9. ไอโนะอัลบั้ม 8 (Ai no Album 8)
ซิงเกิลร่วมกับนักร้องอื่น
ร้องกับเฮลโล! พรอเจกต์โมะบิกิมะซุ (Hello! Project Mobekimasu)
ร้องกับคิวต์
วีวา วีวาอาเฟรลีมู
"วีวา วีวาอาเฟรลีมู" ("Viva, Viva a FRELIMO") แปลว่า "จงเจริญ เฟรลีมู" เป็นเพลงชาติของโมซัมบิก ในสมัยสาธารณรัฐประชาชน ประกาศใช้อย่างเป็นทางการ ภายหลังการประกาศเอกราชจากโปรตุเกส เมื่อวันที่ 25 มิถุนายน ค.ศ. 1975 ถึง 30 เมษายน ค.ศ. 2002
บทร้องประพันธ์โดยฌุสตีนู ซีเกาลานือ ชือมานือ ช่วงคริสต์ทศวรรษ 1970 ในการเฉลิมฉลองการประกาศเอกราชของพรรคแนวร่วมปลดปล่อยโมซัมบิก ตั้งแต่ ค.ศ. 1975 ถึง ค.ศ. 1992 ในปี ค.ศ. 1994 ได้มีการจัดเลือกตั้งในรูปแบบรัฐพรรคการเมืองหลายพรรคและได้ยกเลิกเนื้อร้องดังกล่าว คงเหลือแต่ทำนองเพลงชาติเพียงอย่างเดียว
รัฐบาลได้มีการจัดให้ประกวดเพลงชาติฉบับใหม่เมื่อเดือนเมษายน ค.ศ. 1997 ปาเตรียอามาดา ได้รับการคัดเลือกเป็นเพลงชาติฉบับใหม่ของโมซัมบิกเมื่อวันที่ 30 เมษายน ค.ศ. 2002
รายพระนามพระมหากษัตริย์มาดากัสการ์
พระมหากษัตริย์แห่งเมรีนา
นี่คือรายพระนามพระมหากษัตริย์แห่งเมรีนาก่อนที่จะรวมชาติโดยสมเด็จพระเจ้าราดามาที่ 1 มหาราชแห่งมาดากัสการ์
ราชวงศ์เมรีนา
พระมหากษัตริย์แห่งมาดากัสการ์ และ สมเด็จพระราชินีนาถแห่งมาดากัสการ์ พระอิศริยยศนี้รวมไปถึงกษัตริย์แห่งอาณาจักรเมรีนาที่ซึ่งสามารถรวบรวมแต่ละเผ่าบนเกาะจนเป็นปึกแผ่น โดยในรัชสมัยของแต่ละพระองค์ทรงนำอาณาจักรผ่านเหตุการณ์ต่างๆ มากมายเช่น การกวาดล้างชาวตะวันตก การผูกสัมพันธไมตรีกับอังกฤษและผรั่งเศส จนฝรั่งเศสได้ยึดครองมาดากัสการ์และได้ทำการล้มล้างระบอบกษัตริย์ในปี พ.ศ. 2440 ได้เนรเทศสมเด็จพระราชินีนาถรานาวาโลนาที่ 3 แห่งมาดากัสการ์ไปยังแอลจีเรีย และพระนางเสด็จสวรรคตที่อัลเจียร์ นับเป็นจุดสิ้นสุดของระบอบกษัตริย์ในมาดากัสการ์
ฟลีตวูดแม็ก
ฟลีตวูดแม็ก เป็นวงดนตรีร็อกสัญชาติอังกฤษ/อเมริกัน ที่ประสบความสำเร็จทั้งในอังกฤษและสหรัฐอเมริกา
ประวัติ
ฟลีตวูดแม็ก ก่อตั้งขึ้นในปี ค.ศ. 1967 โดยปีเตอร์ กรีน มิค ฟลีตวูด และจอห์น แม็กวี ทั้งสามคนเป็นอดีตสมาชิกวงเดอะ บลูเบรกเกอร์สของอีริก แคลปตัน และจอห์น แมยอล
ช่วงก่อตั้งวง ปีเตอร์ กรีนเป็นแกนหลัก ร่วมกับมิค ฟลีตวูด ที่ถูกจอห์น แมยอลไล่ออกจากวงเดอะ บลูเบรกเกอร์ส ส่วนจอห์น แม็กวีได้ปฏิเสธที่จะเข้าร่วมวงตั้งแต่แรก แต่ได้เปลี่ยนใจเข้าร่วมในปี 1968 และกลายเป็นหนึ่งในสองสมาชิกหลักของวงจนถึงปัจจุบัน รวมถึงเป็นที่มาของชื่อวง จากชื่อสกุล ฟลีตวูด-แม็กวี
ในช่วงแรกของวง มีผลงานที่มีชื่อเสียง คือซิงเกิล Black Magic Woman แต่งโดยปีเตอร์ กรีน ในปี 1968 ต่อมาคาร์ลอส ซานตานาได้นำเพลงนี้ไปขับร้องใหม่ และประสบความสำเร็จ กลายเป็นเพลงที่มีชื่อเสียงที่สุดของวงซานตานา
ฟลีตวูดมีสมาชิกเป็นหญิงสองคน คือ คริสตีน แม็กวี ภรรยาของจอห์น และ สตีวี นิกส์ อดีตแฟนสาวของลินซีย์ บักกิงแฮม นักดนตรีชาวอเมริกันที่มาร่วมงานในภายหลัง (ต่อมาสตีวีได้มีความสัมพันธ์กับมิค ฟลีตวูด ทำให้เกิดความร้าวฉานระหว่างสมาชิกในวง)
ฟลีตวูดแม็ก ประสบความสำเร็จในวงกว้าง ระหว่างช่วงปี 1975 ถึง 1987 ในช่วงนี้สมาชิกในวงประกอบด้วยคู่รักสองคู่ คือ ลินซีย์กับสตีวี และจอห์นกับคริสตีน ผลงานประสบความสำเร็จทั้งในสหรัฐอเมริกาและอังกฤษ ได้แก่อัลบั้ม Fleetwood Mac (1975), Rumours (1977), Tusk (1979), Mirage (1982) และ Tango in the Night (1987) มีซิงเกิลที่ประสบความสำเร็จที่สุดคือเพลง Dreams ขึ้นถึงอันดับหนึ่งของนิตยสารบิลบอร์ดในปี 1977 และนำมาคัฟเวอร์โดยเดอะคอรร์ส ในปี 1998  เพลง Little Lies, Seven Wonders และ Big Love
ในปี 1987 ลินซีย์ บักกิงแฮมลาออกจากวง พร้อมกับยุติความสัมพันธ์กับสตีวี ตามด้วยการหย่าร้างของคริสตีนกับจอห์น แต่ยังร่วมวงต่อไปจนถึงปี 1997
ในปี 1997 สมาชิกวงในชุดปี 1975-1987 ได้กลับมาร่วมงานกันอีกครั้ง และผลิตอัลบั้มบันทึกการแสดงสด ชื่อ The Chain เป็นอัลบั้มแรกที่ประสบความสำเร็จในรอบ 15 ปี หลังจากชุด Tango in the Night ขึ้นถึงอันดับหนึ่งในสหรัฐอเมริกา
พระเจ้าเยออร์ยีโอสที่ 1 แห่งกรีซ
เยออร์ยีโอสที่ 1 (Γεώργιος A`, Geórgios I; 24 ธันวาคม ค.ศ. 1845 - 18 มีนาคม ค.ศ. 1913) เป็นพระมหากษัตริย์แห่งราชอาณาจักรกรีซ ตั้งแต่ 30 มีนาคม ค.ศ. 1863 จนกระทั่งถูกลอบปลงพระชนม์ ใน ค.ศ. 1913
โดยเป็นพระประมุขของราชวงศ์กรีกใหม่ ระยะเวลาการครองราชย์ 50 ปีของพระองค์ (ซึ่งถือว่ายาวนานที่สุดในประวัติศาสตร์กรีกยุคใหม่) อยู่ในช่วงการได้ดินแดนเพิ่มขึ้นและการพัฒนาทางการเมืองในฐานะที่ประเทศกรีซได้ตั้งตัวเองเป็นประเทศขึ้นในยุโรปช่วงก่อนสงครามโลก ทรงเป็นสมเด็จพระราชปิตุลาธิราช (อาฝ่ายพ่อ) ใน คริสเตียนที่ 10 แห่งเดนมาร์ก และ โฮกุนที่ 7 แห่งนอร์เวย์ และเป็นสมเด็จมาตุลาธิราช (ลุงและน้าฝ่ายแม่) ใน นิโคลัสที่ 2 แห่งรัสเซีย และ จอร์จที่ 5 แห่งสหราชอาณาจักร
วัยเด็ก
เสด็จพระราชสมภพที่กรุงโคเปนเฮเกน เป็นพระราชโอรสพระองค์ที่ 2 ในเจ้าชายคริสทีอันแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค (ต่อมาขึ้นครองราชย์เป็น พระเจ้าคริสเตียนที่ 9) และเจ้าหญิงลูอีเซอแห่งเฮ็สเซิน-คัสเซิล ทรงพระนามว่า "วิลเฮ็ล์ม" (พระบรมอัยยิกาทั้งสองฝ่ายของพระองค์ทรงพระนามว่า วิลเฮ็ล์ม) ตราบจนกระทั่งเสด็จขึ้นครองราชบัลลังก์กรีก พระองค์เป็นพระราชอนุชาในสมเด็จพระเจ้าเฟรเดอริกที่ 8 แห่งเดนมาร์ก ทั้งยังเป็นพระเชษฐาธิราชใน สมเด็จพระราชินีอเล็กซานดราแห่งสหราชอาณาจักร และจักรพรรดินีมารีเยีย เฟโอโดรอฟนาแห่งรัสเซีย พระองค์เสด็จขึ้นครองราชบัลลังก์กรีกก่อนที่พระบิดาจะขึ้นครองราชบัลลังก์เดนมาร์กเสียอีก
อ้างอิง
1845 1913
เดอะสตาร์ ค้นฟ้าคว้าดาว ปี 11
ภาคกลาง
การแข่งขันภาคกลางได้จัดการแข่งขันขึ้นในวันที่ 1, 2 และ 8 พฤศจิกายน 2557 ที่เมืองไทยรัชดาลัยเธียเตอร์ ชั้น 4 ศูนย์การค้าเอสพลานาด รัชดาภิเษก กรุงเทพมหานคร โดยในรอบแรกมีผู้ผ่านเข้ารอบทั้งหมด 18 คน และผู้ที่ผ่านเข้ารอบ 25 คนสุดท้าย มี 10 คน ดังนี้
ภาคใต้
การแข่งขันภาคใต้ได้จัดการแข่งขันขึ้นในวันที่ 15 พฤศจิกายน 2557 ที่โรงแรมเมโทรโพล จังหวัดภูเก็ต โดยในรอบแรกมีผู้ผ่านเข้ารอบทั้งหมด 12 คน และผู้ที่ผ่านเข้ารอบ 25 คนสุดท้าย มีทั้งหมด 5 คน ดังนี้
ภาคเหนือ
การแข่งขันภาคเหนือได้จัดการแข่งขันขึ้นในวันที่ 22 พฤศจิกายน 2557 ที่โรงแรมโลตัส ปางสวนแก้ว จังหวัดเชียงใหม่ โดยในรอบแรกมีผู้ผ่านเข้ารอบทั้งหมด 10 คน และผู้ที่ผ่านเข้ารอบ 25 คนสุดท้ายมีทั้งหมด 6 คน ดังนี้
ภาคอีสาน
การแข่งขันภาคอีสานได้จัดการแข่งขันขึ้นในวันที่ 29 พฤศจิกายน 2557 ที่โรงแรมเจริญธานี ขอนแก่น จังหวัดขอนแก่น โดยในรอบแรกมีผู้ผ่านเข้ารอบทั้งหมด 10 คน และผู้ที่ผ่านเข้ารอบ 25 คนสุดท้าย มีทั้งหมด 4 คน ดังนี้
รอบ 25 คนสุดท้าย
มีผู้ที่ผ่านเข้ารอบจากภาคต่าง ๆ ทั้งสิ้น 25 คน โดยทั้ง 25 คนนี้จะต้องเดินทางไปแข่งขันต่อที่กรุงเทพมหานคร เพื่อค้นหา 8 คนสุดท้ายที่จะเข้าไปสู่รอบการแข่งขันจริง
สัปดาห์เปิดตัว
ในสัปดาห์แรกของการถ่ายทอดสดรายการเดอะสตาร์ หัวข้อ "เพลงแสดงถึงความเป็นตัวเอง" (28 กุมภาพันธ์ พ.ศ. 2558) มีรายละเอียดดังนี้
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 5.32%) ไม่เปิดเผยคะแนน
สัปดาห์ที่ 1
ในสัปดาห์ที่ 1 เป็นการแข่งขันในหัวข้อ "เพลงร็อค" (7 มีนาคม พ.ศ. 2558) มีรายละเอียดดังนี้
คอนเสิร์ต 7 มีนาคม พ.ศ. 2558
กรรมการรับเชิญ ในโจทย์เพลงร็อค มีดังต่อไปนี้ กรรมการ 100 เสียงรับเชิญ หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 9.37%) ไม่เปิดเผยคะแนน
วันประกาศผล 8 มีนาคม พ.ศ. 2558
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ นท พนายางกูร (นท) ได้มาร้องเพลง ที่ตรงนี้ และผู้ที่ไม่ได้ไปต่อในสัปดาห์นี้คือ หนึ่งฤทัย อิสสอาด (เมย์ หมายเลข 1) อำลาด้วยเพลง แค่ได้คิดถึง (ญารินดา)
คอนเสิร์ต 14 มีนาคม พ.ศ. 2558
กรรมการรับเชิญ ในโจทย์เพลงลูกทุ่ง มีดังต่อไปนี้
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 6.31%) ไม่เปิดเผยคะแนน
วันประกาศผล 15 มีนาคม พ.ศ. 2558
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ ธนทัต ชัยอรรถ (แกงส้ม) ได้มาร้องเพลง เธอโดนใจ และ ภาคิน คำวิลัยศักดิ์ (โตโน่) ได้มาร้องเพลง นับดาวด้วยกันไหม ร่วมกับวง โตโน่ & The Dust และผู้ที่ไม่ได้ไปต่อในสัปดาห์นี้คือ กิตติพงษ์ ปลื้มปรีดาพร (ปู้ หมายเลข 4) อำลาด้วยเพลง เพลงสุดท้าย (แคลช)
สัปดาห์ที่ 3
ในสัปดาห์ที่ 3 เป็นการแข่งขันในหัวข้อ "เพลงคู่ศิลปินรับเชิญ" (21 มีนาคม พ.ศ. 2558) มีรายละเอียดดังนี้
คอนเสิร์ต 21 มีนาคม พ.ศ. 2558
กรรมการรับเชิญ ในโจทย์เพลงคู่ศิลปินรับเชิญ มีดังต่อไปนี้
กรรมการ 100 เสียงรับเชิญ
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 3.75%) ไม่เปิดเผยคะแนน
สัปดาห์ที่ 4
ในสัปดาห์ที่ 4 เป็นการแข่งขันในหัวข้อ "เพลงของพี่เบิร์ด" (28 มีนาคม พ.ศ. 2558) มีรายละเอียดดังนี้
คอนเสิร์ต 28 มีนาคม พ.ศ. 2558
กรรมการรับเชิญ ในโจทย์เพลงของพี่เบิร์ด มีดังต่อไปนี้
กรรมการ 100 เสียงรับเชิญ หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 10.58%) ไม่เปิดเผยคะแนน
วันประกาศผล 29 มีนาคม พ.ศ. 2558
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ อรุณพงศ์ ชัยวินิตย์ (ดิว) ได้มาร้องเพลง ก่อนจะรักไปกว่านี้ และ พรรณวรท ด้วยเศียรเกล้า (แกรนด์) ได้มาร้องเพลง สิ่งที่เป็นของฉันก็คือของฉัน และผู้ที่ไม่ได้ไปต่อในสัปดาห์นี้คือ ปรัชญา นางรัก (จุ้งจิ้ง หมายเลข 3) อำลาด้วยเพลง ทุ้มอยู่ในใจ (เก้า จิรายุ)
สัปดาห์ที่ 5
ในสัปดาห์ที่ 5 เป็นการแข่งขันในหัวข้อ "เพลงจากภาพยนตร์ ละครโทรทัศน์หรือละครเวที" และ "เพลงสนุก" (4 เมษายน พ.ศ. 2558) ซึ่งมีรายละเอียดดังนี้
คอนเสิร์ต 4 เมษายน พ.ศ. 2558
กรรมการรับเชิญ ในโจทย์ เพลงละครและเพลงสนุก มีดังต่อไปนี้
กรรมการ 100 เสียงรับเชิญ
วันประกาศผล 5 เมษายน พ.ศ. 2558
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ สุกฤษฎิ์ วิเศษแก้ว (บี้) ได้มาร้องเพลง ผมเป็นของคุณไปแล้ว Ft. ภาวิดา มอริจจิ (ซิลวี่) ,ดีลิเลียน อัลฟอร์ด (ดี),ณัฐณิชา ชมดี (มุก),ณรรลฌา ดอกกะฐิน (นัท) และ เพลง Once You Fall In Love และผู้ที่ไม่ได้ไปต่อในสัปดาห์นี้คือ ธนโชติ กุสุมรสนานันท์ (เอก หมายเลข 2) อำลาด้วยเพลง สิ่งสำคัญ (เอ็นโดรฟิน) ส่งผลให้เป็นครั้งแรกในประวัติศาสตร์ของรายการที่ผู้เข้าแข่งขันเข้าสู่รอบ 3 คนสุดท้ายเป็นผู้หญิงล้วน
คอนเสิร์ต 18 เมษายน พ.ศ. 2558
กรรมการรับเชิญ ในโจทย์ เพลงมินิคอนเสิร์ต 15 นาที มีดังต่อไปนี้
กรรมการ 100 เสียงรับเชิญ
วันประกาศผล 19 เมษายน พ.ศ. 2558
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ นภัทร อินทร์ใจเอื้อ (กัน) ,วิชญาณี เปียกลิ่น (แก้ม) ,จารุวัฒน์ เชี่ยวอร่าม (โดม) ,วราวุธ โพธิ์ยิ้ม (ตั้ม) จาก 4 โพดำ ได้มาร้องเพลง จับใหญ่, เท่าที่รู้คือฉันรักเธอ และ เพลงรัก และผู้ที่ไม่ได้ไปต่อในสัปดาห์นี้คือ เกวลิน พูลภีไกร (เกรซ หมายเลข 7) อำลาด้วยเพลง ครั้งหนึ่งเราเคยรักกัน (ดา เอ็นโดรฟิน)
สัปดาห์ที่ 7 (สุดท้าย)
ในสัปดาห์ที่ 7 เป็นการแข่งขันในหัวข้อ Mini Concert 30 นาที (25 เมษายน พ.ศ. 2558) ซึ่งมีรายละเอียดดังนี้
คอนเสิร์ต 25 เมษายน พ.ศ. 2558
กรรมการรับเชิญ ในโจทย์เพลง Mini concert 30 นาที กรรมการ 100 เสียงรับเชิญ
วันประกาศผล 26 เมษายน พ.ศ. 2558
ในวันประกาศผล มีการเพิ่มเวลาการออกอากาศของรายการ เป็น 3 ชั่วโมง และย้ายสถานที่ถ่ายทอดสดไปที่ อิมแพ็ค อารีน่า เมืองทองธานี โดย 2 คนสุดท้ายจะต้องร้องเพลงปิดท้ายการแข่งกันคนละ 1 เพลง ในคอนเสิร์ตนี้ได้รวม 6 คนที่ไม่ได้ไปต่อ ในเดอะสตาร์ปีนี้ และรุ่นพี่จากเดอะสตาร์ปีก่อนๆ ได้แก่ วราวุธ โพธิ์ยิ้ม (ตั้ม), ภาคิน คำวิลัยศักดิ์ (โตโน่), ธนทัต ชัยอรรถ (แกงส้ม), วรกร ศิริสรณ์ (กั้ง), วิชญาณี เปียกลิ่น (แก้ม), นภัทร อินทร์ใจเอื้อ (กัน), พรรณวรท ด้วยเศียรเกล้า (แกรนด์), อาณัตพล ศิริชุมแสง (อาร์), กรกฎ ตุ่นแก้ว (อ้น) และกันต์ธีร์ ปิติธัญ (ซีดี) มาร้องเพลงในคอนเสิร์ตนี้ด้วย
ในปีนี้ เดอะสตาร์คนที่ 11 และเดอะสตาร์หญิงคนที่สองของประเทศไทย ได้แก่ มาตัง ระดับดาว ศรีระวงศ์ ซึ่งเป็นเดอะสตาร์ที่มีอายุน้อยที่สุดตั้งแต่เริ่มการแข่งขันเดอะสตาร์มา และรองชนะเลิศ ได้แก่ หญิง ลินทร์พิตา จินดาภู
เอชดี 171028 บี
เอชดี 171028 บี เป็นดาวเคราะห์นอกระบบที่มีมวลดาวพฤหัสบดีมากกว่า 1.83 โคจรรอบดาว เอชดี 171028 โดยระยะเวลาการโคจรเท่ากับ 1.47 ปี และกึ่งแกนเอกเท่ากับ 1.29 AU
การค้าระหว่างประเทศ
ลักษณะของการค้าระหว่างประเทศ
การค้าในประเทศอื่นๆ นั้นช่วยให้ผู้บริโภคในประเทศอื่นๆ มีโอกาสที่จะได้สัมผัสกับการตลาดและผลิตภัณฑ์ใหม่ ๆ ได้ โดยผลิตภัณฑ์ที่สามารถพบได้ในต่างประเทศมีแทบทุกชนิด ไม่ว่าจะเป็น อาหาร เสื้อผ้า อะไหล่ต่างๆ น้ำมัน เครื่องประดับ สุรา หุ้น สกุลเงิน และน้ำ นอกจากนี้ยังมีการแลกเปลี่ยนบริการระหว่างประเทศ ได้แก่ การท่องเที่ยว การธนาคาร การให้คำปรึกษาและการขนส่ง โดยสินค้าที่นำไปขายในตลาดโลกนั้นเรียกว่า สินค้าส่งออก (export) และสินค้าที่นำมาจากตลาดโลก เรียกว่า สินค้านำเข้า (import)
ประวัติศาสตร์
= การค้าระหว่างประเทศ = ความหมายของการค้าระหว่างประเทศ
การค้าระหว่างประเทศ หมายถึง การซื้อขายสินค้าและบริการระหว่างประเทศ ประเทศที่ทำการซื้อขายสินค้าระหว่างกันเรียกว่า “ประเทศคู่ค้า” สินค้าที่แต่ละประเทศซื้อเรียกว่า “สินค้าเข้า” imports และสินค้าที่แต่ละประเทศขายไป เรียกว่า “สินค้าออก”exports ประเทศที่ซื้อสินค้าจากต่างประเทศ เรียกว่า “ประเทศผู้นำเข้า” ส่วนประเทศที่ขายสินค้าให้ต่างประเทศ เรียกว่า “ประเทศผู้ส่งออก” โดยทั่วไปแล้ว แต่ละประเทศจะมีฐานะเป็นทั้งประเทศ ผู้นำสินค้าเข้า และ ประเทศผู้ส่งสินค้าออกในเวลาเดียวกัน เพราะประเทศต่างๆ มีการผลิตสินค้า แตกต่างกัน ประเทศที่ผลิตสินค้าได้เกินความต้องการของผู้บริโภคภายในประเทศ จะมีสินค้าเหลือก็สามารถส่งออกไปขายหรือแลกเปลี่ยนสินค้ากับประเทศอื่นที่ผลิตสินค้าภายในประเทศไม่ได้ หรือต้องใช้ต้นทุนการผลิตที่สูงกว่า แต่ละประเทศจะเลือกผลิตสินค้าที่ประเทศของตนเอง มีปัจจัยการผลิตที่เหมาะสมเพื่อให้ได้ต้นทุนที่ต่ำที่สุด
สมาคมมวยแห่งทวีปเอเชีย
สมาคมมวยแห่งทวีปเอเชีย หรือที่นิยมเรียกกันว่า พาบา หรือ 'พีเอบีเอ(Pan Asian Boxing Association; ตัวย่อ: PABA) เป็นสถาบันมวยในเครือข่ายของสมาคมมวยโลก (WBA)
ประวัติ
ถือกำเนิดขึ้นจากการประชุมที่กรุงปักกิ่ง ประเทศจีน เมื่อ 27 มีนาคม พ.ศ. 2538 โดยมีประเทศร่วมก่อตั้ง 10 ประเทศ คือ รัสเซีย มองโกเลีย อุซเบกิสถาน คาซัคสถาน นิวซีแลนด์ คีร์กีซสถาน เติร์กเมนิสถาน จีน เวเนซุเอลา และเกาหลีใต้ มีสำนักงานใหญ่อยู่ที่โซล ประเทศเกาหลีใต้
PABA เริ่มจัดอันดับครั้งแรกเมื่อเดือนมิถุนายน พ.ศ. 2538 และมีสมาชิกเพิ่มอีก 4 ประเทศคือ ไทย เนปาล อินโดนีเซียและออสเตรเลีย ไทยได้เสนอจัดชิงแชมป์ PABA เป็นประเทศแรก โดยมวยชิงแชมป์ PABA คู่แรกมีขึ้นเมื่อวันที่ 5 สิงหาคม พ.ศ. 2538 โดย พิชิต ช.ศิริวัฒน์ ชิงแชมป์รุ่นไลท์ฟลายเวทที่ว่าง ชนะคะแนน อารีส เฮตูบัน (อินโดนีเซีย) โดยมี ทรงชัย รัตนสุบรรณ เป็นโปรโมเตอร์
ปัจจุบันสถาบันมวยนี้ได้ยกเลิกการดำเนินการแข่งขันแล้ว เพื่อให้สอดรับกับสถาบันมวยย่อยของสมาคมมวยโลกในภูมิภาคอื่นที่ก่อตั้งขึ้นภายหลัง
การค้าระหว่างประเทศ
ประวัติศาสตร์
สาเหตุของการค้าระหว่างประเทศ
เหตุผลทางเศรษฐกิจที่ทำให้ประเทศต่างๆ ในโลกทำการค้าขายกันเป็นเพราะว่า ไม่มีประเทศใดในโลกสามารถผลิตสินค้าและบริการ ทุกอย่างได้ครบและเพียงพอกับความต้องการของผู้บริโภคภายในประเทศ ถึงแม้ว่าบางประเทศจะมีขีดความสามารถผลิตสินค้าได้ทุกอย่าง แต่อาจจะมีต้นทุนการผลิตที่สูงกว่าซึ่งไม่คุ้มค่าต่อการลงทุน การที่แต่ละประเทศผลิตเฉพาะสินค้าที่ตนมีความถนัดหรือมีความได้เปรียบจึงเป็นสิ่งที่คุ้มค่า และเกิดประโยชน์แก่ทุกประเทศร่วมกัน ดังนั้นการค้าระหว่างประเทศจึงเกิดขึ้นถือว่าเป็นการแบ่งงานกันทำระหว่างประเทศตามความชำนาญของประชาชน ทรัพยากรธรรมชาติและภูมิอากาศในแต่ละประเทศซึ่งเป็นการใช้ทรัพยากรของโลกให้เกิดประสิทธิภาพ
สูงสุด รัฐบาลของแต่ละประเทศจะสนับสนุนหรือเลือกใช้ความได้เปรียบ หรือความถนัดในการผลิตสินค้าและบริการที่แตกต่างกันขึ้นอยู่กับปัจจัยดังนี้
1. ทรัพยากรธรรมชาติ
ความแตกต่างทางด้านทรัพยากรที่ใช้ผลิตในแต่ละประเทศ เนื่องจากแต่ละประเทศมีทรัพยากรหรือปัจจัยการผลิตมากน้อยต่างกัน ประเทศที่มีทรัพยากรอุดมด้วยแร่ธาตุ ต่างๆ อาทิ น้ำมัน แร่เหล็ก ทองแดง ก๊าซธรรมชาติ ฯลฯ ก็จะทำอุตสาหกรรมเกี่ยวกับแร่ธาตุที่ตนมีอยู่ดังนั้น ประเทศใดที่มี ทรัพยากรชนิดใดมาก ก็จะผลิตสินค้าที่ใช้ทรัพยากรชนิดนั้นๆ เป็นปัจจัยการผลิตสินค้าออกเพื่อแลกเปลี่ยนกับสินค้าอื่นๆ ที่ตนต้องการ
2. ลักษณะทางภูมิศาสตร์
ความแตกต่างในเรื่องสภาพภูมิประเทศและภูมิอากาศ เช่น ประเทศที่มีพื้นดินที่อุดมสมบูรณ์เหมาะสมแก่การเพาะปลูก ก็จะทำการเพาะปลูกตามลักษณะภูมิประเทศและภูมิอากาศ เช่นประเทศไทยตั้งอยู่ในเขตร้อนและมีฝนชุก สามารถปลูกข้าวเจ้าได้ดีก็จะผลิตข้าวเจ้าเป็นสินค้าออกประเทศที่มีทุ่งหญ้าอุดมสมบูรณ์ก็จะทำการเลี้ยงสัตว์ส่งเนื้อสัตว์และขนสัตว์เป็นสินค้าออก
3. ความชำนาญในการผลิต
ความแตกต่างในเรื่องความชำนาญในการผลิต เนื่องจากผู้ผลิตของแต่ละประเทศจะมีความชำนาญและเทคโนโลยีในการผลิตสินค้าและ บริการแตกต่างกัน บางประเทศผู้ผลิตมีความรู้ความชำนาญเป็นพิเศษในการผลิตสินค้า บางชนิด เช่น ประเทศสวิตเซอร์แลนด์มีความรู้ความชำนาญในการผลิตนาฬิกา ประเทศญี่ปุ่นมีความรู้ความชำนาญในการผลิตเครื่องมืออิเล็กทรอนิกส์ ประเทศเนเธอร์แลนด์มีความรู้ความชำนาญในการผลิตเครื่องจักรกลการเกษตร ความแตกต่างของปัจจัยดังกล่าวนี้ผลักดันให้แต่ละประเทศเลือกผลิตสินค้าบาง อย่างที่มีต้นทุนต่ำ มีความรู้ความชำนาญ และเลือกสั่งซื้อสินค้าแต่ละประเภทที่ผู้บริโภค ในประเทศของตนต้องการแต่ไม่สามารถผลิตได้หรือผลิตได้ในต้นทุนที่สูงกว่า
4. นโยบายการลงทุนของรัฐบาล
การลงทุนเพื่อการผลิตสินค้าและบริการประเภทใดประเภทหนึ่งจะมากหรือน้อยอาจขึ้นอยู่กับการตัดสินใจขอรัฐบาล นโยบายของรัฐบาลมีส่วนช่วยสนับสนุนในการผลิตสินค้าและบริการประเภทต่างๆ ทำให้สินค้าและบริการที่รัฐบาลช่วยสนับสนุนมีการวิจัยและพัฒนาขึ้นเป็นการสร้างศักยภาพในการผลิตสินค้าและบริการ เกิดความได้เปรียบสามารถแข่งขันและขยายตลาดสินค้าได้ นอกจากนี้ยังขึ้นอยู่กับนโยบายอื่นๆที่เอื้อประโยชน์ต่อการลงทุนระหว่างประเทศอีกด้วย จากเหตุผลดังกล่าวเพื่อให้ประชาชนของแต่ละประเทศมีการกินดีอยู่ดีรัฐบาลแต่ละประเทศจึงมีการเจรจาทำสัญญา ซื้อขายสินค้ากันระหว่างประเทศหรือสนับสนุนให้เอกชนในประเทศของตน ผลิตสินค้าเพื่อแลกเปลี่ยนกับประเทศอื่นๆ จึงทำให้เกิดการค้าระหว่างประเทศ
ประโยชน์ของการค้าระหว่างประเทศ
-ช่วยให้ธุรกิจที่อยู่ในประเทศที่เป็นสมาชิกสามารถเข้าสู่ตลาดได้ง่ายขึ้น
-ได้รับประโยชน์ทางด้านการจัดสรรทรัพยากรและแรงงานจากประเทศอื่นๆ
-สามารถสร้างการค้าที่มีความหลากหลายมากขึ้น
-ช่วยลดต้นทุนต่อหน่วยของการผลิต
-ช่วยสร้างความมั่นคงทางด้านเศรษฐกิจ และ การเมืองของประเทศสมาชิกในกลุ่ม
โทษของการค้าระหว่างประเทศ
-ทำให้ธุรกิจถูกแย่งตลาด เพราะธุรกิจในตลาดท้องถิ่นถูกประเทศคู่แข่งเข้ามาแย่งตลาด
-ก่อให้เกิดปัญหาเรื่องแรงงาน เพราะประเทศผู้ผลิตมักจะย้ายรากฐานการผลิตเพื่อต้องการหาแรงงานที่ราคาถูกกว่า
-ทำให้สูญเสียตลาด เพราะผลจากอัตราภาษีศุลกากร มีผลต่อราคาสินค้า ประเทศคู่ค้ามักจะเสาะหา ตลาดสินค้าที่มีราคาถูกกว่า
-ทำให้ธุรกิจระหว่างประเทศที่มีความเชี่ยวชาญ สามารถสร้างความได้เปรียบจากการรวมกลุ่มการค้า, ประเทศคู่ค้า
แหล่งข้อมูล
ผลดีของการทำการค้าระหว่างประเทศ
สินค้าในประเทศที่มีจำนวนมากพอกับการจำหน่ายในประเทศ เราก็จะทำการส่งออกไปจำหน่ายนอกประเทศ เพื่อสร้างรายได้ให้กับประเทศชาติ ในขณะเดียวกัน เราก็รับสินค้าจากต่างประเทศเข้ามาเพื่อให้ผู้บริโภคชาวไทยได้ใช้สินค้าที่หลากหลายและมีความทันสมัย ที่ประเทศไทยผลิตเองไม่ได้ หรือผลิตยังไม่มีคุณภาพเทียบเท่าต่างชาตินั่นเอง ทั้งนี้เป็นการสร้างสัมพันธ์ไมตรีระหว่างประเทศให้แน่นแฟ้น และทำธุรกิจอื่น ๆ ร่วมกันได้อีก ขณะเดียวกันรัฐบาลก็ยื่นมือมาดูแลไม่ให้เกิดการเอารัดเอาเปรียบหรือฉ้อโกงกันได้ จึงทำให้การทำการค้าระหว่างประเทศนั้น ส่งผลดีต่อประเทศชาตินั่นเอง
ผลเสียกระทบต่อการค้าขายกับต่างชาติ
กรณีนี้จะเกิดขึ้นกับค่านิยมของคนไทยที่เห่อแบรนด์ดังต่างประเทศหรือทำตาม ๆ กันจนเป็นสังคมนิยม ทั้ง ๆ ที่สินค้าบางตัวในประเทศไทยก็สามารถผลิตได้มีคุณภาพเทียบเท่าต่างชาติ แต่คนไทยก็ยังไม่นิยมใช้ เนื่องจากมันราคาถูก และไม่เท่ห์ แบรนด์ไม่ดัง ไม่ตามเทรนด์ จึงส่งผลกระทบให้สินค้าดังกล่าวนั้นไม่มียอดขายที่ดีเท่าที่ควร ทำให้ขาดสมดุลทางการค้า เงินไหลออกประเทศมากกว่าที่จะรับเข้ามา ซึ่งแนวทางแก้ไขปัญหานี้ก็คือการปรับรสนิยมและพฤติกรรมการใช้ชีวิต โดยคำนึงถึงประโยชน์ ความคุ้มค่าในคุณภาพและราคาเป็นสำคัญ
และทั้งหมดที่กล่าวมานี้จะเห็นว่า การทำการค้าระหว่างประเทศนั้นส่งทั้งผลดีและมีผลกระทบบ้างต่อสินค้าคนไทย ที่คนไทยเองไม่มั่นใจจะใช้มัน ดังนั้นในฐานะเราคนไทย ควรช่วยกันปรับพฤติกรรม ช่วยอุดหนุนสินค้าคนไทยที่มีคุณภาพไม่ด้อยไปกว่าต่างชาติ และเลือกใช้สินค้าต่างประเทศเฉพาะที่จำเป็นเท่านั้น เท่านี้ก็จะทำให้ประเทศของเราไม่เสียดุลการค้า และมีเงินสะพัดหมุนเวียนในประเทศเป็นไปอย่างคล่องตัว
อารูบาในโอลิมปิกเยาวชนฤดูร้อน 2010
ประเทศอารูบา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอารูบาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศอารูบาไม่ได้รับเหรียญรางวัล
ว่ายน้ำ
ผลการแข่งขันดังนี้ :
สมเด็จพระมหามุนีวงศ์
สมเด็จพระมหามุนีวงศ์ เป็นสมณศักดิ์สมเด็จพระราชาคณะรูปหนึ่งในฝ่ายธรรมยุติกนิกาย มีพระเถระที่เคยดำรงสมณศักดิ์นี้มาแล้ว 3 รูป
รายนาม
ปัจจุบันมีพระเถระที่เคยดำรงสมณศักดิ์ที่สมเด็จพระมหามุนีวงศ์ มาแล้วรวม 3 รูป ได้แก่
ฐานานุกรม
สมเด็จพระมหามุนีวงศ์ มีฐานานุศักดิ์ตั้งฐานานุกรมได้ 10 รูป ดังนี้
วอริเออร์โอโรจิ 2
วอริเออร์โอโรจิ 2 (Warriors Orochi 2) หรือที่ในญี่ปุ่นรู้จักว่า Musō Orochi 2 (無双OROCHI2) เป็นภาคที่ 2 ต่อจากภาควอริเออร์โอโรจิ ในปี 2008 เกมที่ผสมระหว่าง Dynasty Warriors กับ Samurai Warriors โดยมีบริษัท KOEI เป็นผู้สร้าง การเล่นนั้นเป็นรูปแบบของ Musou เกมนี้สามารถสับเปลี่ยนตัวละครระหว่างเล่นได้ โดยจะเลือกเล่นได้ 3 ตัว ผู้เล่นสามารถเลือกเนื้อเรื่องได้ 4 ฝ่ายคือ Shu (จ๊กก๊ก), Wu (ง่อก๊ก), Wei (วุยก๊ก) และ SW (ซามุไร) โดยภาคนี้จะมีตัวละครเพิ่มขึ้นมาอีก 7 ตัว ได่แก่ โยะชิสึเนะ มินะโมะโตะ ,เจียงไท่กง ,ซึงหงอคง ,โอโรจิ X ,ฮิมิโกะ ,อุชิโอะนิ และโดะโดะเมกิ
เกมนี้วางจำหน่ายในรูปแบบเพลย์สเตชัน 2 วันที่ 3 เมษายน 2008 ในญี่ปุ่น ,วันที่ 19 กันยายน 2008 ในทวีปยุโรป และวันที่ 23 กันยายน 2008 ในทวีปอเมริกาเหนือ ต่อมาในรูปแบบเอกซ์บอกซ์ 360 วันที่ 4 กันยายน 2008 ในญี่ปุ่น ,วันที่ 19 กันยายน 2008 ในทวีปยุโรป และวันที่ 23 กันยายน 2008 ในทวีปอเมริกาเหนือ และในรูปแบบเพลย์สเตชันพอร์เทเบิล วันที่ 27 พฤศจิกายน 2008 ในญี่ปุ่น ,วันที่ 28 สิงหาคม 2009 ในทวีปยุโรป และวันที่ 4 กันยายน 2009 ในทวีปอเมริกาเหนือ
ซาวเดกซ์
ซาวเดกซ์ (Soundex) เป็นขั้นตอนวิธีแบบหนึ่งในขั้นตอนวิธีเชิงสัทลักษณ์ เกิดขึ้นเนื่องจากคำบางคำนั้นสามารถสะกดได้หลายแบบ อ่านออกเสียงคล้ายกัน อาจจะแตกต่างกันเพราะสำเนียงหรือวัฒนธรรม ซึ่งจะเป็นปัญหาหลักในการเก็บข้อมูลประวัติของชื่อบุคคล ซาวเดกซ์จึงเป็นเครื่องมือช่วยจัดการปัญหาเหล่านี้ได้ ด้วยการแทนคำหรือชื่อคนนั้นๆ ด้วยรหัสเฉพาะตัวของซาวเดกซ์เอง
ประวัติ
ซาวเดกซ์เกิดขึ้นในปี ค.ศ. 1918 โดย Robert C. Russell และ Margaret K. Odell โดยในตอนแรกใช้ชื่อว่า อินเดกซ์ (Index) ซึ่งเป็นขั้นตอนวิธีในการจัดเก็บข้อมูลแบบธรรมดาทั่วๆไป ขึ้นกับตัวอักษรของคำนั้นเป็นหลัก ซึ่งเขาได้จดสิทธิบัตรเอาไว้ใน 2 ปีต่อมา หลังจากนั้นเขาได้พัฒนาให้ขั้นตอนวิธีเก็บข้อมูลโดยใช้การออกเสียงของมนุษย์เป็นหลัก แบ่งเป็น 6 แบบ คือ ฐานริมฝีปากทั้งสอง, ฐานริมฝีปากกับฟัน, ฐานฟัน, ฐานปุ่มเหงือก, ฐานเพดานอ่อน, ฐานเส้นเสียง ตามการใช้อวัยวะในช่องปากในการออกเสียง
ขั้นตอนการสร้างรหัสของซาวเดกซ์
รหัสของซาวเดกซ์มีความยาว 4 ตัวอักษร ตัวแรกของรหัสจะเป็นตัวอักษร อีก 3 ตัวข้างหลังจะเป็นตัวเลข ซึ่งตัวอักษรใดที่มีเสียงเหมือนหรือคล้ายๆกัน จะใช้ตัวเลขเดียวกัน ซึ่งขั้นตอนการสร้างรหัสนั้นจะมี ดังนี้
คว็อน นา-รา
คว็อน นา-รา (권나라; เกิด 13 มีนาคม 1991) หรือชื่อจริง คว็อน อา-ยุน (권아윤) รู้จักกันในนาม นารา เป็นนักร้องและนักแสดงชาวเกาหลีใต้ เธอเป็นที่รู้จักกันเป็นอย่างดีในฐานะ 1 ในอดีตสมาชิกของวงเกิร์ลกรุ๊ปเกาหลีใต้ เฮลโลวีนัส
เริ่มต้นและเปิดตัวในการแสดง
นารากลายเป็นเด็กฝึกการแสดงของแฟนตาจิโอ ตอนที่เธอเรียนอยู่ชั้นมัธยมต้น เธอเข้าร่วมวงเกิร์ลกรุ๊ปเฮลโลวีนัส ในฐานะสมาชิกผู้ก่อตั้งซึ่งเธอใช้ชื่อบนเวทีว่า "นารา" พวกเขาเปิดตัวเมื่อวันที่ 9 พฤษภาคม 2012 ด้วยมินิอัลบั้ม วีนัส ซึ่งมีทั้งหมด 4 เพลง ซิงเกิล "วีนัส" ขึ้นถึงอันดับที่ 35 ในแกออนชาร์ต
นอกเหนือจากกิจกรรมในนามวงของเธอแล้ว นารายังปรากฏตัวในฐานะนักแสดงรับเชิญในบทแอร์โฮสเตสในตอนที่ 20 ของละครจากช่องเอสบีเอส เรื่อง ทะยานฟ้า ค้นหารัก (2012) ร่วมกับยูยอง เพื่อนร่วมวงเฮลโลวีนัส
2017–ปัจจุบัน: ความนิยมที่เพิ่มขึ้นและบทนำ
ในปี 2017 นาราได้รับบทบาทการแสดงหลักเป็นครั้งแรกในฐานะนางรองในละครโรแมนติกคอมเมดีดราม่าเรื่อง คดีป่วน ชวนให้รัก ทางช่องเอสบีเอส
ในปี 2018 นาราได้แสดงละครแนวเมโลดราม่าเรื่อง คุณลุงของฉัน ทางช่องทีวีเอ็น ตามด้วยละครแนวกฎหมายเรื่อง ยัวร์ออเนอร์ ทางช่องเอสบีเอส
ในปี 2019 นาราได้รับบทนำครั้งแรกในละครเรื่อง คุกคลั่งแค้น ทางช่องเคบีเอส ในเดือนมิถุนายนปีเดียวกัน นาราได้เซ็นสัญญากับเอเจนซี่ใหม่ A-Man Project
ในปี 2020 เธอได้แสดงในละครเรื่อง ธุรกิจปิดเกมแค้น ทางช่องเจทีบีซี ซึ่งสร้างจากเว็บตูนในชื่อเดียวกัน ซีรีส์เรื่องนี้ประสบความสำเร็จในเชิงพาณิชย์และกลายเป็นละครโทรทัศน์เกาหลีใต้ที่มีเรตติ้งสูงสุดเป็นอันดับที่ 7 ในประวัติศาสตร์เคเบิลทีวี เธอยังได้รับเลือกให้แสดงในซีรีส์แนวตลกอิงประวัติศาสตร์เรื่อง สายลับพิทักษ์โชซอน ในบท ฮง ดา-อิน นางโลมที่มีความงามเทียบได้กับฮวัง จิน-อี นางโลมที่มีชื่อเสียง
ปลาไซเชเดลิกา
ปลาไซเชเดลิกา (Psychedelica frogfish, Ambon frogfish) เป็นปลาทะเลชนิดหนึ่ง มีชื่อวิทยาศาสตร์ว่า Histiophryne psychedelica (/ฮิส-ทิ-โอฟ-ไรน์-ไซ-เช-เด-ลิ-กา/) อยู่ในวงศ์ปลากบ (Antennariidae)
มีลักษณะทั่วไป คือ มีลายรอบตัวเหมือนม้าลายสีน้ำตาลไหม้ และสีลูกพีช ซึ่งพาดยาวจากดวงตาสีน้ำเงินไปปลายหาง มีขนาดประมาณกำปั้น ร่างกายปกคลุมด้วยผิวหนังย่น ๆ เป็นวุ้นหนา ๆ เพื่อป้องกันอันตรายจากปะการังที่แหลมคม มีใบหน้าแบนและดวงตามองตรงหน้าได้ อีกทั้งยังมีปากที่อ้าได้กว้าง ที่มีครีบทั้ง 2 ข้างของลำตัว ที่ใช้คืบคลานไปกับพื้นทะเล หรือกระแทกหรือกระเด้งเหมือนลูกบอลไปกับพื้นทะเล จะกางครีบออกแล้วพ่นน้ำออกจากเหงือก เพื่อส่งตัวเองให้พุ่งไปข้างหน้า ซึ่งเป็นพฤติกรรมที่แปลกประหลาด
ชินะ
ชินะ (知名町 (China-chō)) เป็นเมืองที่ตั้งอยู่บนเกาะโอกิโนเอราราบุ ในอำเภอโอชิมะ จังหวัดคาโงชิมะ ประเทศญี่ปุ่น
ณ เดือนมิถุนายน 2013 เมืองนี้มีประชากรประมาณ 6,506 คน มีความหนาแน่นของประชากร 122 คนต่อตารางกิโลเมตร (320 คนต่อตารางไมล์) มีพื้นที่ทั้งหมด 53.29 ตารางกิโลเมตร (20.6 ตารางไมล์)
ภูมิศาสตร์
เมืองชินะตั้งอยู่ทางใต้สุดของเกาะโอกิโนเอราราบุ มีหาดยาโกโมะความยาว 1 กิโลเมตร ซึ่งใช้เวลาเดินทางจากท่าเรือประมาณ 5 นาทีโดยรถบัส เอ็นเอชเคได้ระบุว่าเป็นชายหาดที่สวยที่สุดแห่งหนึ่งบนเกาะ สถานที่ท่องเที่ยวทางธรรมชาติริมทะเลอื่น ๆ เช่น หาดอูชิชิ (ウシシ海岸) และแหลมทามินะ (田皆岬)
สถานที่ท่องเที่ยวอีกแห่งของเมืองนี้คือ ถ้ำโชรีว (昇竜洞) ความยาว 3,500 เมตร (11,483 ฟุต หรือ 2.2 ไมล์) ถูกค้นพบในปี 1963 และเริ่มเปิดให้สาธารณชนเข้าชมบางส่วนในปีเดียวกัน
ภูมิอากาศ
เมืองชินะมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) โดยมีฤดูร้อนที่อบอุ่นมากและฤดูหนาวที่ไม่รุนแรง ปริมาณน้ำฝนมีมากตลอดทั้งปี แต่จะสูงที่สุดในเดือนพฤษภาคม มิถุนายน และกันยายน พื้นที่นี้มีพายุไต้ฝุ่นบ่อยครั้ง
ประวัติศาสตร์
หมู่บ้านชินะก่อตั้งขึ้นในปี 1888 หมู่บ้านนี้รวมทั้งเกาะโอกิโนเอราบุทั้งเกาะอยู่ภายใต้การควบคุมของสหรัฐมาตั้งแต่วันที่ 1 กรกฎาคม 1946 จนถึงวันที่ 25 ธันวาคม 1953 หมู่บ้านชินะได้รับการยกฐานะจากหมู่บ้านเป็นเมืองในปี 1946
แรร์รีเพลย์
แรร์รีเพลย์ (Rare Replay) เป็นวิดีโอเกมที่รวบรวมเกมกว่า 30 เกมจากประวัติศาสตร์ 30 ปีของผู้พัฒนาแรร์ และ Ultimate Play the Game ซึ่งเป็นบริษัทก่อนหน้า เกมที่จำลองขึ้นมานั้นมีหลายประเภทซึ่งมาจากคอนโซลตั้งแต่ ZX Spectrum ไปจนถึงเอกซ์บอกซ์ 360 และยังคงคุณสมบัติและข้อผิดพลาดของเวอร์ชันดั้งเดิมไว้ด้วยการแก้ไขน้อยที่สุด ชุดรวมยังได้เพิ่มสูตรโกงเพื่อทำให้เกมเก่าง่ายขึ้นและโหมด Snapshots ของความท้าทายเฉพาะที่คัดมาจากบางส่วนของเกม ความคืบหน้าของผู้เล่นจะได้รับรางวัลด้วยภาพเบื้องหลังและบทสัมภาษณ์เกี่ยวกับเกมที่สำคัญและที่ไม่ได้เผยแพร่ของแรร์
ชุดรวมเกมเป็นหนึ่งในหลายความคิดที่แรร์พิจารณาเพื่อเฉลิมฉลองครบรอบ 30 ปี แรงบันดาลใจจากแฟน ๆ, คุณสมบัติเข้ากันได้ย้อนหลัง (backward compatibility) ของเครื่องเอกซ์บอกซ์วันที่กำลังจะมา และความปรารถนาที่จะเชื่อมโยงแรร์ทั้งในอดีตและอนาคต บริษัทจัดเรียงเกม 120 เกมเพื่อเลือกเกมที่ดีที่สุด โดยถูกจัดลำดับความสำคัญของเกมที่มีตัวละครและสภาพแวดล้อมที่เป็นต้นฉบับของบริษัท แรร์ได้รวบรวมฮาร์ดแวร์เลียนแบบสี่ตัวในแพ็คเกจและทำงานร่วมกับไมโครซอฟท์ซึ่งเป็นบริษัทแม่เพื่อใช้อีมูเลเตอร์เอกซ์บอกซ์ 360 ที่ไม่มีการแจ้งล่วงหน้า แรร์รีเพลย์ วางจำหน่ายทั่วโลกเฉพาะบนเครื่องเอกซ์บอกซ์วันวันที่ 4 สิงหาคม 2015
แรร์รีเพลย์ ได้รับเสียงวิจารณ์เป็นที่ชื่นชอบเป็นอย่างมาก นักวิจารณ์ชื่นชมการออกแบบและงานฝีมือของชุดรวมเกมและเรียกว่าการเปิดตัวจุดสุดยอดใหม่สำหรับการจำหน่ายชุดรวมเกม พวกเขาชื่นชมคุณลักษณะ "ย้อนกลับ" และ Snapshot แต่วิพากษ์วิจารณ์ปัญหาทางเทคนิคในการติดตั้งอีมูเลเตอร์เอกซ์บอกซ์ 360 และเกม โดยในบรรดาเกม นักวิจารณ์ต้องการความคลาสสิกของเกมจากแรร์บนเครื่องนินเท็นโด 64 โดยเฉพาะอย่างยิ่ง Blast Corps และไม่ชอบ Perfect Dark Zero, Grabbed by the Ghoulies และเกมจากเครื่อง Spectrum นักวิจารณ์บางคนรู้สึกผิดหวังที่ไม่มีชุดเกม Donkey Kong Country และ GoldenEye 007 เนื่องจากปัญหาลิขสิทธิ์ที่หลีกเลี่ยงไม่ได้ ในขณะที่บางคนคิดว่าแพ็คเกจนี้ใช้ได้ดีหากไม่มีมัน นักวิจารณ์ถือว่าเนื้อหาของเกม, จดหมายเหตุ และบทสัมภาษณ์ของนักพัฒนาเป็นหนึ่งในฟีเจอร์ที่ดีที่สุดของชุดรวมเกม แต่ไม่พอใจที่จะเห็นเนื้อหาที่ซ่อนอยู่หลังความท้าทายในเกมที่ต้องใช้เวลามาก แรร์รีเพลย์ กลายเป็นเกมจากแรร์เกมแรกที่ขายดีที่สุดของสหราชอาณาจักรตั้งแต่ Banjo-Kazooie ในปี 1998
หมายเหตุ
<references group="lower-alpha" />
ประเทศติมอร์-เลสเตในเอเชียนเกมส์ 2018
ประเทศติมอร์-เลสเต เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศติมอร์-เลสเต ส่งนักกีฬาเข้าร่วมแข่ง 65 คน เพื่อแข่งขัน 12 กีฬา ผลการแข่งขันครั้งนี้ประเทศติมอร์-เลสเตได้รับ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ
สายสี่เล็ก น.ศรีผึ้ง
สายสี่เล็ก น.ศรีผึ้ง เกิดวันที่ 12 กันยายน พ.ศ. 2523 เป็นนักมวยไทยชาวไทยที่เข้าร่วมแข่งขันในระดับนานาชาติ ซึ่งหนึ่งในการแข่งขันครั้งสำคัญที่ได้รับการกล่าวขาน คือการแข่งขัน ณ วันที่ 13 กรกฎาคม พ.ศ. 2551 ในรายการ เค-วัน เวิลด์จีพี ที่จัดขึ้น ณ กรุงไทเป ประเทศไต้หวัน โดยได้พบกับ คิม ยองฮุน ซึ่งเป็นนักมวยชาวเกาหลีใต้ที่มีร่างกายสูงใหญ่กว่าเขามาก โดยสายสี่เล็กเป็นฝ่ายพ่ายแพ้คะแนน และผู้ชมชาวเกาหลีเองก็ต่างแสดงความรู้สึกเสียดายที่เขาเป็นฝ่ายแพ้ ทั้งนี้ รูปแบบการต่อสู้หลักของสายสี่เล็กคือมวยไทย และเขามีส่วนสูงที่ 175 ซม. กับน้ำหนักที่ 83 กก. ซึ่งถือว่ามีขนาดค่อนข้างเล็กเมื่อเทียบกับรุ่นเฮฟวี่เวท
วันที่ 23 พฤศจิกายน พ.ศ. 2556 สายสี่เล็กเข้าแข่งขันศึกมวยไทยวอริเออร์ส ที่จัดขึ้น ณ เวทีมวยพาบิลเลียน ปรินซิเปอร์ ที่กรุงมาดริด ประเทศสเปน โดยใช้ชื่อ สายสี่เล็ก ศิษย์ซุปเปอร์แมน เข้าแข่งในรุ่น 78 กก. ที่ซึ่งเขาเป็นฝ่ายเสมอยูเซฟ ฮาจิ จากประเทศสเปน
Mg
mg อาจหมายถึง
วัดตะเคียนงาม (จังหวัดระยอง)
วัดตะเคียนงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำกระแส อำเภอแกลง จังหวัดระยอง
วัดตะเคียนงามตั้งวัดเมื่อ พ.ศ. 2409 ได้รับพระราชทานวิสุงคามสีมาเมื่อวันที่ 30 มิถุนายน พ.ศ. 2449 ภายในวัดมีต้นตะเคียนที่ได้รับการลงทะเบียนเป็นรุกข มรดกของแผ่นดิน อายุกว่า 400 ปี มีตำนานเล่าขานเกี่ยวกับตะเคียนใหญ่นั้นว่าต้นตะเคียนนั้นมีโอ่งน้ำอยู่ภายใน เนื่องจากเคยมีโอ่งน้ำตั้งอยู่ใต้ต้น เมื่อเวลาผ่านไป ต้นตะเคียนจึงได้โตโอบเอาโอ่งใบนั้น เป็นต้นตะเคียนคู่ ชาวบ้านเรียกว่าต้นตะเคียนเจ้าแม่และต้นตะเคียนเจ้าพ่อ จากจดหมายเหตุเมืองจันทบูรบันทึกไว้ว่า พระบาทสมเด็จพระจอมเกล้าเจ้าอยู่หัว ได้มีรับสั่งให้นำไม้ตะเคียนจากปากน้ำประแส เพื่อไปทำเรือพระที่นั่งอนันตนาคราช จนเมื่อมีการสร้างวัดเมื่อ พ.ศ. 2409 จึงได้ตั้งชื่อวัดว่า "วัดตะเคียนงาม"
ตะเคียนเจ้าแม่และต้นตะเคียนเจ้าพ่อ ต้นแม่ปัจจุบันวัดโดยรอบได้ 7.40 เมตร ส่วนต้นพ่อนั้นวัดรอบวงได้ 5.60 เมตร แต่สูงและแผ่กิ่งก้านไปเป็นวงราว ๆ 20 เมตร เมื่อชาวประมงจะออกไปหาปลากลางทะเล จะใช้พิกัดระหว่าง ยอดไม้ 2 ต้น ซึ่งมองเห็นแต่ไกลเป็นจุดนัดพบกันบนฝั่ง
ทุพภิกขภัยในไอร์แลนด์
ความอดอยากในไอร์แลนด์ อาจจะหมายถึง
วัดเขารังสามัคคีธรรม
วัดเขารังสามัคคีธรรม เดิมเป็นสำนักสงฆ์ชื่อ สำนักสงฆ์เขารัง ได้รับอนุญาตตั้งวัดเมื่อวันที่ 19 พฤศจิกายน พ.ศ. 2547 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 เริ่มก่อสร้างอาคารเพื่อประดิษฐานองค์พระพุทธรูปอยู่บนหลังคา และอีกส่วนที่ตั้งอยู่ติดกันก็คืออุโบสถ ภายในอุโบสถมีภาพจิตรกรรมฝาผนัง มีเรื่องราวเกี่ยวกับพุทธประวัติ
สภาพที่ตั้งวัดตั้งอยู่บนเนินเขา รายล้อมด้วยแมกไม้เขียวชอุ่ม จุดเด่นของวัดคือ พระพุทธรูปสีทองขนาดใหญ่ นอกจากนั้นภายในวัดยังมี พิพิธภัณฑ์พุทธศิลป 10 แผ่นดิน สมเด็จพุฒาจารย์โต พรหมรังสี เก็บสะสมรวบรวมพระเครื่องสมเด็จ และวัตถุโบราณหายากเกี่ยวกับสมเด็จพระพุฒาจารย์ (โต พฺรหฺมรํสี) ไว้มากมาย เปิดเมื่อ พ.ศ. 2562
ประเทศกัมพูชาในเอเชียนเกมส์ 2010
ประเทศกัมพูชา เข้าร่วมแข่งขันกีฬากีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) ณ เมืองกว่างโจว มณฑลกวางตุ้ง ประเทศจีน ระหว่างวันที่ 12 พฤศจิกายน – 27 พฤศจิกายน พ.ศ. 2553 ในครั้งนี้กัมพูชาได้ส่งนักกีฬาเข้าร่วมการแข่งขันทั้งหมด 22 คน เจ้าหน้าที่ 13 คน ใน 8 ชนิดกีฬา
30px กรีฑา
นักกีฬา 2 คน เจ้าหน้าที่ 1 คน
30px เทนนิส
นักกีฬา 2 คน เจ้าหน้าที่ 1 คน
30px มวยปล้ำ
นักกีฬา 4 คน เจ้าหน้าที่ 2 คน
30px วอลเลย์บอลชายหาด
นักกีฬา 4 คน เจ้าหน้าที่ 2 คน
30px ว่ายน้ำ
นักกีฬา 2 คน เจ้าหน้าที่ 1 คน
30px หมากรุกจีน
นักกีฬา 2 คน เจ้าหน้าที่ 1 คน
ประเทศบาร์เบโดสในโอลิมปิกเยาวชนฤดูร้อน 2010
ประเทศบาร์เบโดส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติบาร์เบโดสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 5 ชนิดกีฬา ผลการแข่งขันครั้งนี้ประเทศบาร์เบโดสไม่ได้รับเหรียญรางวัล
กรีฑา
ผลการแข่งขันดังนี้ :
กระแตไต่ไม้
กระแตไต่ไม้ (, oak-leaf fern, pakpak lawin, gurar, koi hin, ashvakatri, หรือ uphatkarul) เป็นเฟิร์นอิงอาศัยในสกุลกระแตไต่ไม้ (Drynaria) กระจายพันธุ์ในเขตร้อน ตั้งแต่ประเทศศรีลังกา อินเดีย จีน เอเชียตะวันออกเฉียงใต้ ฟิจิ และออสเตรเลีย พบเกาะอยู่ตามต้นไม้ใหญ่ หรือโขดหินที่ชุ่มชื้น ในป่าดิบแล้ง ป่าเต็งรัง ป่าชายเลน
ในประเทศไทยมีชื่อพื้นเมืองอื่นดังนี้ กระปรอกว่าว (ชลบุรี,ปราจีนบุรี) กูดขาฮอก (กะเหรี่ยง แม่ฮ่องสอน) เช้าวะนะ (กะเหรี่ยง แม่ฮ่องสอน) เดาน์กาโละ (มลายู ปัตตานี) ใบหูช้าง (กาญจนบุรี) พุดองแคะ (กะเหรี่ยง แม่ฮ่องสอน) สะไบนาง (กาญจนบุรี) สะโมง (นราธิวาส,ส่วย สุรินทร์) และหัวว่าว (ใต้,ประจวบคีรีขันธ์)
ลักษณะทางพฤษศาสตร์
กระแตไต่ไม้มีเหง้าอ้วนทอดเลื้อย เส้นผ่าศูนย์กลาง 1.5-4 ซ.ม. และยาวได้มากกว่า 1 เมตร ปกคลุมด้วยเกล็ดแคบหรือขนสีน้ำตาลแดง ขนยาวราว 1-1.8 ซ.ม. ใต้เหง้ามีรากสีน้ำตาล ทำหน้าที่ยึดเกาะและหาอาหาร ใบกาบ ไม่มีก้าน รูปไข่ ปลายแหลม โคนมน ขอบใบหยัก ตื้น ปลายมน ใบกาบจะผลิออกมาในช่วงฤดูฝน เป็นสีเขียวอ่อน เมื่อเริ่มเข้าสู่ฤดูแล้ง จะแห้งเปลี่ยนเป็นสีน้ำตาลติดอยู่กับเหง้า ใบสปอร์ เป็นใบประกอบแบบขนนก เส้นใบเป็นร่างแห อับสปอร์ เกิดบนเส้นใบย่อยของใบสปอร์ อับสปอร์รูปกลม เรียงตัวเป็นระเบียบ 2 ข้างของเส้นกลางใบ
ฏ็อนฏอ
ฏ็อนฏอ (طنطا) เป็นนครในประเทศอียิปต์ที่มีประชากรมากเป็นอันดับ 5 ของประเทศ มีประชากรประมาณ 429,000 คน (ค.ศ. 2008) เมืองตั้งอยู่ห่างจากกรุงไคโรไปทางทิศเหนือ 94 กิโลเมตร (58 ไมล์) และห่างจากเมืองอะเล็กซานเดรียไปทางทิศตะวันออกเฉียงใต้ 130 กิโลเมตร (81 ไมล์) เป็นเมืองหลักของเขตผู้ว่าการอัลฆ็อรบียะฮ์ เป็นศูนย์กลางการปั่นฝ้าย และมีถนนสายหลักที่มุ่งหน้าสู่สามเหลี่ยมปากแม่น้ำไนล์
แชนเดอเลียร์มิวสิก
แชนเดอเลียร์มิวสิก (Chandelier Music) ค่ายเพลงของไทยในเครือ สถานีโทรทัศน์ไทยทีวีสีช่อง 3 ก่อตั้งเมื่อ พ.ศ. 2556 โดยมีหนึ่ง ณรงค์วิทย์ เตชะธนะวัฒน์ อดีตนักแต่งเพลงของ จีเอ็มเอ็มแกรมมี่ เป็นผู้บริหาร
โดยในช่วงแรกทางค่ายยังเป็นเพียงค่ายเพลงที่ทำเพลงประกอบละครให้กับทาง ช่อง 3 กระทั่ง พ.ศ. 2561 จึงได้พัฒนามาเป็นค่ายเพลงเชิงธุรกิจแบบเต็มรูปแบบควบคู่กับการทำเพลงประกอบละครให้กับทางช่อง 3 เหมือนเดิมโดยมี พีค กองทัพ หรือชื่อในวงการคือ กองทัพ พีค บุตรชายของนักแสดงรุ่นใหญ่ ปราบ ยุทธพิชัย และวง เดอะ ฟินส์ เป็นศิลปินเบอร์แรกของทางค่าย
หนังสือพงศ์กษัตริย์
หนังสือพงศ์กษัตริย์ (Books of Kings, ) เป็นหนังสือเล่มที่เก้าของคัมภีร์ฮีบรู หรือหนังสือที่สิบเอ็ดและสิบสองของพันธสัญญาเดิม เล่าถึงประวัติศาสตร์ของอิสราเอลนับแต่การก่อกบฏของอาโดนียาห์ บุตรคนที่สี่ของกษัตริย์ดาวิด (ประมาณ 1015 ปีก่อนคริสตกาล) จนถึงยูดาห์ตกเป็นเชลยครั้งสุดท้าย (ประมาณ 586 ปีก่อนคริสตกาล)
บุญส่ง กุลบุปผา
บุญส่ง กุลบุปผา (เกิด 27 กุมภาพันธ์พ.ศ. 2493) อดีตตุลาการศาลรัฐธรรมนูญ
ดอนัลด์ เซอโรนี
ดอนัลด์ แอนโทนี เซอโรนี (Donald Anthony Cerrone; ; 29 มีนาคม ค.ศ. 1983 – ) เป็นที่รู้จักในระดับอาชีพด้วยชื่อบนสังเวียน คาวบอย เขาเป็นนักศิลปะการต่อสู้แบบผสมชาวอเมริกันและอดีตคิกบ็อกเซอร์ระดับอาชีพ ปัจจุบันเขาเซ็นสัญญากับอัลติเมทไฟต์ติงแชมเปียนชิพ (UFC) และลงแข่งในรุ่นเวลเตอร์เวต ณ วันที่ 22 กันยายน ค.ศ. 2020 เขาอยู่ในอันดับที่ 15 ในการจัดอันดับรุ่นไลต์เวตของยูเอฟซี
เมื่อวันที่ 10 พฤศจิกายน ค.ศ. 2018 เซอโรนีแซงหน้าฌอร์ฌ แซ็ง-ปีแยร์ และไมเคิล บิสปิง สำหรับชัยชนะมากที่สุดในประวัติศาสตร์ยูเอฟซี ด้วยการชนะ 21 ไฟต์ และแซงหน้าอังเดร์ซง ซิลวา และวีตอร์ เบลฟอร์ ที่ชนะจากกรรมการสั่งยุติสูงสุดในประวัติศาสตร์ยูเอฟซี ด้วยชัยชนะ 15 ไฟต์ นอกจากนี้ หลังจากเอาชนะอเล็กซานเดอร์ เฮอร์นันเดซ ในศึกยูเอฟซี ไฟต์ไนต์ 143 เมื่อวันที่ 19 มกราคม ค.ศ. 2019 เซอโรนีได้เพิ่มทั้งสถิติการชนะยูเอฟซีของเขาเป็น 22 ไฟต์ และสถิติยูเอฟซีของเขาจากกรรมการสั่งยุติเพิ่มเป็น 16 ไฟต์ รวมถึงสถิติเสมอสำหรับการแข่งมากที่สุดในองค์กรด้วย 33 ไฟต์ การบรรลุผลสำเร็จของเขายังทำให้ได้รับรางวัลภายหลังสองรางวัล ซึ่งรวมถึงการบรรลุผลสำเร็จครั้งที่ 7 ของเขาในรางวัลราตรี (เสมอกับชาลส์ ออลีไวรา ที่สร้างสถิติ) ทำให้รางวัลภายหลังการต่อสู้ของเขามีทั้งหมด 16 รางวัล (ทำลายสถิติที่เนต ดิแอซ และโจ เลาซอน เคยทำไว้ก่อนหน้า)
ภูมิหลัง
เซอโรนีเกิดในเดนเวอร์ รัฐโคโลราโด ซึ่งเขามีเชื้อสายไอริชและอิตาลี ตั้งแต่อายุยังน้อย เซอโรนีได้รับการวินิจฉัยว่าเป็นโรคสมาธิสั้น แต่ไม่เคยได้รับการรักษาเลย เมื่อโตขึ้น เขามักจะทะเลาะชกต่อย
เซอโรนีเข้าเรียนที่แอร์อะคาเดมีไฮสกูลซึ่งเขาเริ่มขี่วัวแบบมืออาชีพ หลังจากการหย่าร้างของพ่อแม่ เซอโรนีก็อาศัยอยู่กับปู่ย่าตายายของเขา ตอนอายุ 20 ปี เซอโรนีเริ่มฝึกคิกบ็อกซิงและต่อมาเป็นมวยไทย หลังจากชนะการแข่งคิกบ็อกซิงไม่กี่รายการ เซอโรนีก็ไฝ่หาอาชีพศิลปะการต่อสู้แบบผสม (MMA)
อาชีพศิลปะการต่อสู้แบบผสม
เซอโรนีเริ่มอาชีพของเขาในคอมเมิร์ซซิตี รัฐโคโลราโด ที่โรงยิงชื่อฟรีดอมไฟเตอส์ ใน ค.ศ. 2006 เซอโรนีเริ่มฝึกกับจอน โจนส์, ราแชด อีแวนส์, นาธาน มาร์ควาดต์, คีธ จาร์ดีน, ฌอร์ฌ แซ็ง-ปีแยร์, เลนเนิร์ด การ์เซีย, ทอม วัตสัน และนักสู้เอ็มเอ็มเอที่มีฝีมือคนอื่น ๆ ที่โรงเรียนการต่อสู้แบบให้ยอมจำนนไกโดจุสึ ของเกรก แจ็กสัน ในแอลบูเคอร์คี รัฐนิวเม็กซิโก
เวิลด์เอกซ์ตรีมเคจไฟติง
เซอโรนีได้ลงนามเพื่อต่อสู้ในสมาคมดับเบิลยูอีซี การต่อสู้ครั้งแรกของเขาในสมาคมนี้คือการปะทะกับเคนเนธ อเล็กซานเดอร์ เดิมที เซอโรนีชนะด้วยการซับมิชชันใน 56 วินาทีของยกแรก การตัดสินใจได้เปลี่ยนเป็นไม่มีการแข่งเมื่อเซอโรนีได้รับผลการทดสอบไฮโดรคลอโรไทอะไซด์เป็นบวกซึ่งเป็นยาขับปัสสาวะที่ถูกห้าม
เซอโรนีมีกำหนดจะเผชิญพบกับริช ครันคิลตัน ที่อีเวนต์ดับเบิลยูอีซี 34 แต่ครันคิลตันถูกบังคับให้ออกจากโปรแกรมด้วยอาการบาดเจ็บ และถูกแทนที่โดยแดนนี คัสติลโล ซึ่งเซอโรนีชนะการแข่งโดยใช้ท่าอาร์มบาร์ในยกแรก
อนุสรณ์ผู้ปลดปล่อยลัตเวียและรีกาโซเวียตจากผู้รุกรานฟาสซิสต์เยอรมัน
อนุสรณ์ผู้ปลดปล่อยลัตเวียและรีกาโซเวียตจากผู้รุกรานฟาสซิสต์เยอรมัน หรือเรียกกันอย่างไม่เป็นทางการว่า อนุสรณ์ชัยชนะ เป็นอนุสรณ์สถานในสวนชัยชนะ ในย่านปาร์เดากาวา กรุงรีกา ประเทศลัตเวีย ตั้งขึ้นในปี 1985 เพื่อระลึกถึงทหารจากกองทัพแดงที่ร่วมรบในการยึดเมืองรีกาและส่วนอื่นของลัตเวียคืนมาจากนาซีเยอรมนี ในช่วงปีท้าย ๆ ของสงครามโลกครั้งที่สอง (1944–1945) อนุสรณ์สถานประกอบด้วยเสาสูง 79 เมตร และงานประติมากรรมสองชุด คือ มารดามาตุภูมิและประติมากรรมรูปทหารสามนาย